ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1456/00

υποβολή: Francesco Turchi (UEN) προς την Επιτροπή

(10 Μαΐου 2000)

Θέμα: Καθυστέρηση στην ανάπτυξη της επιχειρηματικής δραστηριότητας στην Περιφέρεια Τοσκάνης

Δεδομένου ότι στο πρόγραμμα για την ανάπτυξη τηςπαίθρου της Περιφέρειας Τοσκάνης, πουποβλήθηκε στις αρχές Ιουλίου 1999 και καταρτίσθηκε βάσει των κανονισμών ΕΚ 1257/1999(1) και 1750/1999(2) με στόχο την ταχεία έγκρισή του κατά τους πρώτους μήνες του 2000, δεν έχει δοθεί ακόμη απάντηση, με αποτέλεσμα να δημιουργούνται σοβαρά προβλήματα στις περιφερειακές αρχές, οι οποίες, αγνοώντας το χρόνο οριστικής έγκρισης του προγράμματος για την ανάπτυξη τηςπαίθρου της Περιφέρειας, δεν εκδίδουν τις προσωρινές άδειες έναρξης των έργων και προκαλούν έτσι το μπλοκάρισμα της χρηματοδότησης των επιχειρήσεων για τα μετά την 1η Ιανουαρίου 2000 εκτελεσθέντα έργα, μπορεί η Επιτροπή να καταστήσει γνωστούς τους λόγους της καθυστέρησης που έχει επιφέρει τη διακοπή της ανάπτυξης της επιχειρηματικής δραστηριότητας στην Περιφέρεια Τοσκάνης;

(1) ΕΕ L 160 της 26.6.1999, σελ. 80.

(2) ΕΕ L 214 της 13.8.1999, σελ. 31.

Απάντηση του κ. Fischler εξ ονόματος της Επιτροπής

(14 Ιουνίου 2000)

Το σχέδιο αγροτικής ανάπτυξης της περιφέρειας της Τοσκάνης για την περίοδο 2000-2006 κοινοποιήθηκε στην Επιτροπή, σύμφωνα με το άρθρο 44 παράγραφος 1 του κανονισμού (ΕΚ) αριθ. 1257/1999 του Συμβουλίου της 17ης Μαΐου 1999, όσον αφορά τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και την τροποποίηση και κατάργηση ορισμένων κανονισμών(1) με επιστολή της 14ης Δεκεμβρίου 1999 και συμπληρώθηκε με την ενσωμάτωση βασικών στοιχείων βάσει του άρθρου 43 του εν λόγω κανονισμού με επιστολές της 30ης Δεκεμβρίου 1999 και της 26ης Ιανουαρίου 2000.

Το σχέδιο, ολοκληρωμένο μετά τις τελευταίες προσθήκες, έγινε επισήμως δεκτό από την Επιτροπή την 1η Φεβρουαρίου 2000. Η ημερομηνία αυτή αποτελεί το σημείο εκκίνησης για τονπολογισμό του εξαμήνου που έχει στη διάθεσή της η Επιτροπή για την εκτίμησή του σύμφωνα με τις διατάξεις του άρθρου 44 παράγραφος 2 του εν λόγω κανονισμού, προκειμένου να καταλήξει, σε στενή συνεργασία με τις ιταλικές αρχές και το συντομότερο δυνατόν, στην έγκριση του σχεδίου αγροτικής ανάπτυξης.

(1) ΕΕ L 160 της 26.6.1999.
ΓΡΑΠΤΗ ΕΡΩΤΗΣΗ E-1638/00

υποβολή: Daniel Varela Suanzes-Carpegna (PPE-DE) προς την Επιτροπή

(29 Μαΐου 2000)

Θέμα: Κατάργηση των γαλακτοκομικών ποσοστώσεων και οι επιπτώσεις της

Στην πρόσφατη μεταρρύθμιση της Κοινής Αγροτικής Πολιτικής (ΚΑΠ) προβλέπεται το ενδεχόμενο αναθεώρησης ορισμένων τομεακών πολιτικών που είχαν εγκριθεί κατά τα πρώτα χρόνια ενάρξεως της εφαρμογής της. Συγκεκριμένα, όσον αφορά το γαλακτοκομικό τομέα, η αναθεώρηση προβλέπεται για το 2003. Είναι δυνατόν, στο πλάισιο της αναθεώρησης να εξετασθεί το ενδεχόμενο της πιθανής κατάργησης του συστήματος ποσοστώσεων σε χρόνο προγενέστερο του 2008; Εάν όντως συμβεί αυτό, ή εάν έχει ληφθεί απόφαση να καταργηθεί οριστικά το σύστημα ποσοστώσεων το έτος 2008 ή πριν από την ημερομηνία αυτή, μπορεί να αναφέρει η Επιτροπή ποιους μηχανισμούς ή ποιά μέτρα επιθυμεί να εγκρίνει, ούτως ώστε να αντισταθμιστούν οι σοβαρές επενδύσεις που έχουν πραγματοποιηθεί μέχρι στιγμής από τους κτηματίες προκειμένου να προσαρμοσθούν στο σύστημα ποσοστώσεων στα διάφορα κράτη μέλη;

Απάντηση του κ. Fischler εξ ονόματος της Επιτροπής

(29 Ιουνίου 2000)

Το άρθρο 3 του κανονισμού (ΕΚ) αριθ. 1256/1999 του Συμβουλίου της 17ης Μαΐου 1999 για την τροποποίηση του κανονισμού (ΕΟΚ) αριθ. 3950/92 για τη θέσπιση συμπληρωματικής εισφοράς στον τομέα του γάλακτος και των γαλακτοκομικών προϊόντων(1) αναφέρει τα εξής: Με βάση έκθεση της Επιτροπής, το Συμβούλιο θα πραγματοποιήσει, το 2003, ενδιάμεση επανεξέταση του προκειμένου καθεστώτος ποσοστώσεων με σκοπό τη σταδιακή λήξη του μετά το 2006.

Η Επιτροπή δεν έχει ακόμη αποφασίσει για το περιεχόμενο της έκθεσης αυτής ούτε για τα μέτρα που προτίθεται να προτείνει. Δεν θα ήταν εξάλλου πολύ λογικό να καθορισθούν τώρα τα μέτρα, προκειμένου να δημοσιευθούν το 2003, χωρίς να ληφθείπόψη η κατάσταση του 2003, η οποία μπορεί να μεταβληθεί στο μεταξύ.

Η Επιτροπή επιθυμεί πάντως να διαβεβαιώσει το Αξιότιμο Μέλος του Κοινοβουλίου ότι όταν έρθει η ώρα θα επανατοποθετήσει συνολικώς το ζήτημα των ποσοστώσεων στον γαλακτοκομικό τομέα, και αν αποφασισθεί η σταδιακή κατάργησή τους, θα εξετάσει όλες τις δυνατές επιπτώσεις και θα προτείνει τα κατάλληλα μεταβατικά μέτρα.

(1) ΕΕ L 160 της 26.6.1999.
ΓΡΑΠΤΗ ΕΡΩΤΗΣΗ E-0925/00

υποβολή: Joan Colom i Naval (PSE) προς την Επιτροπή

(25 Μαρτίου 2000)

Θέμα: Διακήρυξη της Στοκχόλμης σχετικά με τη διδασκαλία του Ολοκαυτώματος

Ποια μέτρα έλαβε η Επιτροπή προκειμένου να εφαρμόσει τη Διακήρυξη της Στοκχόλμης σχετικά με τη διδασκαλία του Ολοκαυτώματος στην ΕΕ και στα κράτη μέλη;

Κοινή απάντηση του κ. Reding εξ ονόματος της Επιτροπής στις γραπτές ερωτήσεις E-0925/00 και E-1000/00

(4 Μαΐου 2000)

Η Ευρωπαϊκή Επιτροπή αποδίδει ιδιαίτερη σημασία στην καταπολέμηση του ρατσισμού, της ξενοφοβίας και του αντισημιτισμού και κατά γενικό τρόπο στην προώθηση συμπεριφορών και αξιών σεβασμού, αποδοχής και ανοχής σε ό, τι αφορά ιδίως πολυπολιτισμικά κοινωνικά πλαίσια.

Σε ό, τι αφορά την κοινοτική δράση στον τομέα της σχολικής εκπαίδευσης το κεφάλαιο Comenius του προγράμματος Σωκράτης περιλαμβάνει ενέργειες διακρατικής συνεργασίας με στόχο τη διακρατική εκπαίδευση, εμπλέκοντας σχολικά ιδρύματα και άλλους φορείς εκπαιδευτικής παρέμβασης. Κατά τα διάρκεια της πενταετίας εφαρμογής του Σωκράτης I, επιλέχθηκαν περίπου 100 διακρατικά σχέδια ετησίως στον τομέα αυτό.

Στο Σωκράτης II η διαπολιτισμική διάσταση συμπεριλαμβανομένης της εκπαίδευσης στις συμπεριφορές και αξίες που θεμελιώνουν μια πλουραλιστική κοινωνία ενισχύεται και γίνεται μια από τις κοινές εγκάρσιες διαστάσεις των σχολικών πρωτοβουλιών, των σχεδίων σχετικά με την κατάρτιση προσωπικού εκπαίδευσης καθώς και των δικτύων Comenius.

Αφετέρου, πρέπει να τονιστεί ότι η οργάνωση και το περιεχόμενο των εκπαιδευτικών συστημάτων στην Κοινότητα εμπίπτει κατ'αποκλειστικότητα στην αρμοδιότητα των κρατών μελών.
ΓΡΑΠΤΗ ΕΡΩΤΗΣΗ E-1821/00

υποβολή: Camilo Nogueira Romn (Verts/ALE) προς την Επιτροπή

(8 Ιουνίου 2000)

Θέμα: Ο γαλακτοκομικός τομέας στη Γαλικία και η προβλεπόμενη για τα έτη 2005-2006 μεταρρύθμιση της Κοινής Γεωργικής Πολιτικής

Η προβλεπόμενη για τα έτη 2005-2006 μεταρρύθμιση της ΚΓΠ θα οδηγήσει σε μείωση των τιμών παρέμβασης του γάλακτος. Το μέτρο αυτό θα αντισταθμισθεί με την καθιέρωση μιας πριμοδότησης που θα καταβάλλεται κατευθείαν στους γεωργούς και η οποία, κατά τα έτη 2007-2008 και τα επόμενα, προβλέπεται να φθάσει τις 4,16 πεσέτες ανά χιλιόγραμμο. Η πριμοδότηση όμως αυτή θα ισχύει μόνο για την παραγωγή που θα αντιστοιχεί στην ιδιαίτερη ποσόστωση εκάστης γαλακτοκομικής εκμετάλλευσης.

Εάν όμως, στο πλαίσιο των μεταγενέστερων μεταρρυθμίσεων της ΚΓΠ, καταργηθεί ενδεχομένως το σύστημα των γαλακτοκομικών ποσοστώσεων, σε ποια κατάσταση θα περιέλθουν οι εκμεταλλεύσεις που ενώ έχουν μεγάλο εσωτερικό δυναμικό ανάπτυξης, βάσει της γης, όπως συμβαίνει στις περισσότερες από τις εκμεταλλεύσεις της Γαλικίας, αντιμετωπίζουν σήμερα εμπόδια για την ανάπτυξη της παραγωγής τους, τα οποία οφείλονται σε ένα σύστημα ποσοστώσεων που τους επεβλήθη προ ετών, ακριβώς όταν επιχειρούσαν έναν ελπιδοφόρο εκσυγχρονισμό; Θα είχε δημιουργηθεί μεγαλύτερο δυναμικό και η συνακόλουθη περαιτέρω αύξηση, εάν είχε διατηρηθεί ένα σύστημα πριμοδοτήσεων, μια οικονομική ενίσχυση σαν και αυτή που χορηγείται για την παραγωγή που αντιστοιχεί στη σημερινή ποσόστωση;

Απάντηση του κ. Fischler εξ ονόματος της Επιτροπής

(11 Ιουλίου 2000)

Οι άμεσες πληρωμές προς τους παραγωγούς, οι οποίες προβλέπονται με αρχή το έτος 2005, καθορίζονται σήμερα ανά τόνο ποσότητας αναφοράς (ποσόστωσης) γάλακτος. Σε περίπτωση που το Συμβούλιο αποφασίσει να καταργήσει το καθεστώς ποσοστώσεων, θα πρέπει να ληφθούνπόψη όλες οι συνέπειες, συμπεριλαμβανομένων και εκείνων που αφορούν τη βάση και τον τρόποπολογισμού των άμεσων πληρωμών. Πάντως, η Επιτροπή θεωρεί πρώιμο, στο παρόν στάδιο, ναιοθετήσει άποψη επί του θέματος αυτού.
ΓΡΑΠΤΗ ΕΡΩΤΗΣΗ E-2243/00

υποβολή: Jonas Sjstedt (GUE/NGL) προς την Επιτροπή

(5 Ιουλίου 2000)

Θέμα: Προβλήματα όσον αφορά την εφαρμογή της οδηγίας σχετικά με τις αποσπάσεις εργαζομένων

Προκειμένου να αντιμετωπιστούν τα προβλήματα σχετικά με τις μισθολογικές και εργασιακές συνθήκες στην οικοδομική βιομηχανία της Γερμανίας, θεσπίστηκαν νομοθετικές διατάξεις περί κατώτατων μισθών ως αποτέλεσμα συμφωνίας μεταξύ των συνδικάτων και των εργοδοτών. Η εφαρμογή της οδηγίας της ΕΕ σχετικά με τις αποσπάσεις εργαζομένων είχε επίσης ως στόχο τη ρύθμιση της μετανάστευσης του εργατικού δυναμικού και των προαναφερθεισών συνθηκών. Ωστόσο, το πρόβλημα με τη νομοθεσία στον τομέα αυτόν είναι ότι οι πόροι τόσο οι πόροι των αρχών όσο και των συνδικαλιστικών ενώσεων δεν επαρκούν για να διασφαλίσουν την τήρηση της οδηγίας.

Πιστεύεται ότι το κοινωνικό ντάμπινγκ οφείλεται ως επί το πλείστον στο παράνομο εργατικό δυναμικό καθώς και στο γεγονός ότι ένα μέρος αυτού του εργατικού δυναμικού εργάζεται εκτός του πλαισίου των ισχύοντων κανόνων και συμφωνιών. Αυτό αντιβαίνει στην απαίτηση ίσης μεταχείρισης των εργαζομένων, ανεξάρτητα από τη χώρα καταγωγής τους, και στην απαίτηση ανταγωνισμού επί ίσοις όροις, ανεξάρτητα από τη χώρα καταγωγής των επιχειρηματιών. Έχει επίγνωση η Επιτροπή των προαναφερθέντων προβλημάτων στο γερμανικό οικοδομικό κλάδο και τι μέτρα προτίθεται να λάβει επί του θέματος;

Απάντηση της κυρίας Διαμαντοπούλου εξ ονόματος της Επιτροπής

(7 Σεπτεμβρίου 2000)

Η οδηγία 96/71/ΕΚ του Ευρωπαϊκού Κοινοβουλίου και του Συμβουλίου της 16ης Δεκεμβρίου 1996 σχετικά με την απόσπαση εργαζομένων στο πλαίσιο παροχήςπηρεσιών προβλέπει ένα σύνολοποχρεωτικών κανόνων ελάχιστης προστασίας οι οποίοι πρέπει να τηρούνται, στο κράτος μέλοςποδοχής, από τους εργοδότες που αποστέλλουν προσωρινά εργαζόμενους στην επικράτεια του κράτους μέλους της παροχήςπηρεσιών(1). Στουςποχρεωτικούς αυτούς κανόνες περιλαμβάνονται οι αμειβόμενες άδειες και οι κατώτατοι μισθοί.

Σύμφωνα με την οδηγία αυτή, τα κράτη μέλη πρέπει να εξασφαλίσουν τη συνεργασία των δημόσιων αρχών οι οποίες είναι αρμόδιες για την εποπτεία των συνθηκών εργασίας στις οποίες αναφέρεται. Επίσης, τα κράτη μέλη πρέπει να λάβουν τα αναγκαία μέτρα σε περίπτωση μη τήρησης των διατάξεων της οδηγίας και ιδιαίτερα να προβλέψουν τις αναγκαίες διαδικασίες ώστε να τηρούνται οι συγκεκριμένεςποχρεώσεις.

Εμπίπτει επομένως, κατά πρώτο λόγο, στην αρμοδιότητα των εθνικών αρχών ο έλεγχος της αποτελεσματικής εφαρμογής των κοινοτικών διατάξεων και, ενδεχομένως, η επιβολή κυρώσεων στην περίπτωση μη τήρησής τους.

Τέλος, πρέπει να τονιστεί ότι ο νομικός μηχανισμός που δημιουργείται από την οδηγία δεν αφορά τις συνθήκες εισόδουπηκόων τρίτων χωρών στην επικράτεια ενός κράτους μέλους.

(1) ΕΕ L 18 της 21.1.1997.
ΓΡΑΠΤΗ ΕΡΩΤΗΣΗ E-1215/00

υποβολή: Daniel Hannan (PPE-DE) προς την Επιτροπή

(14 Απριλίου 2000)

Θέμα: Δικαιούχοι κοινοβουλευτικών παροχών

Πόσοι βρετανοί πολιτικοί, με εξαίρεση, τους βουλευτές του Ευρωπαϊκού Κοινοβουλίου, λαμβάνουν χρήματα είτε πρόκειται για συντάξεις είτε για απολαβές από άλλες πηγές, από την Ευρωπαϊκή Κοινότητα;

Περί ποίων πρόκειται; Για τί ύψος χρημάτων πρόκειται σε κάθε μεμονωμένη περίπτωση; Τί προσδοκίες έχουν εναποτεθεί σε τέτοια άτομα για να στηρίζουν την πολιτική των πρώτων εργοδοτών τους;

Απάντηση του κ. Kinnock εξ ονόματος της Επιτροπής

(25 Μαΐου 2000)

Η Επιτροπή θεωρεί ότι η αναφορά του Αξιότιμου Μέλους του Κοινοβουλίου σε βρετανούς πολιτικούς πραγματοποιείται σε πρώην μέλη της Επιτροπής.

Τα ακόλουθα πρώην μέλη της Επιτροπής βρετανικήςπηκοότητας τυγχάνουν επί του παρόντος συντάξεως η οποία άρχισε όταν έφτασαν σε ηλικία συνταξιοδότησης: George Thompson, Roy Jenkins, Stanley Clinton Davis, Francis Cockfield, Ivor Richard, Bruce Millan και Ralf Dahrendorf. Η συνολική δαπάνη επί του παρόντος ανέρχεται στην τάξη του καθαρού ποσού 245 000 λιρών κατ' έτος. Το μεταβατικό επιπλέον του οποίου τύγχανε ο Sir Leon Brittan ανεστάλη κατόπιν αιτήσεώς του από την 1η Ιανουαρίου 2000.

Δενπάρχει απαίτηση των πρώην μελών της Επιτροπής να στηρίζουν την πολιτική των πρώην εργοδοτών τους. Πρώην μέλη της Επιτροπής δεσμεύονται από τις διατάξεις του άρθρου 213 της συνθήκης και από τον επαγγελματικό όρκο τους να συμπεριφέρονται με ακεραιότητα και διακριτικότητα όσον αφορά την αποδοχή εφόσον δεν παρέχουν πλέον τιςπηρεσίες ορισμένων καθηκόντων ή προνομίων. Σε περίπτωση οιασδήποτε παράλειψης τωνποχρεώσεών τους το Δικαστήριο έχει τη δυνατότητα κατόπιν αιτήσεως του Συμβουλίου ή της Επιτροπής να αποφασίσει για το σχετικό μέλος σύμφωνα με τις περιστάσεις τη στέρηση του δικαιώματος της συνταξιοδότησής του ή άλλων προνομίων αντ’ αυτών. Υπάρχει επίσηςποχρέωση πληροφόρησης της Επιτροπής σε περίπτωση αλλαγών που θα μπορούσαν να τροποποιήσουν το επίπεδο απολαβών (άρθρο 43 τουπαλληλικού κανονισμού και κανονισμός αριθ. 422/67/ΕΟΚ, 5/67/Ευρατόμ του Συμβουλίου της 25ης Ιουλίου 1967 περί καθορισμού των αποδοχών του Προέδρου και των Μελών της Επιτροπής και του Προέδρου των Δικαστών Γενικών Εισαγγελέων και του Γραμματέως του Δικαστηρίου(1).

(1) ΕΕ L 187 της 8.8.1967 και τροποποιήσεις.
ΓΡΑΠΤΗ ΕΡΩΤΗΣΗ E-1397/00

υποβολή: Bernd Lange (PSE) προς την Επιτροπή

(4 Μαΐου 2000)

Θέμα: Εφαρμογή της οδηγίας 92/61/ΕΟΚ στη Γερμανία Καθορισμός τύπου ελαστικών

Η αρχική πρόταση της Επιτροπής σχετικά με τον προβλεπόμενο για την έγκριση τύπου των μοτοσικλετών καθορισμό τύπου ελαστικών δεν συμπεριελήφθη στην οδηγία 92/61/ΕΟΚ(1), επειδή το Ευρωπαϊκό Κοινοβούλιο θεώρησε ότι ο καθορισμός τύπου ελαστικών από τους κατασκευαστές αυτοκινήτων στο πλαίσιο της ευρωπαϊκής διαδικασίας εγκρίσεως τύπου για μοτοσικλέτες θα αποτελούσε ανταγωνιστικό μειονέκτημα για τους κατασκευαστές ελαστικών που δεν είχαν ενδεχομένως ληφθείπόψη.

Στη Γερμανία, ωστόσο, φαίνεται ότι οι κατασκευαστές αυτοκινήτων εξακολουθούν να εγγράφουν συγκεκριμένους τύπους ελαστικών στα έγγραφα των αυτοκινήτων ακόμη και μετά την έναρξη ισχύος της οδηγίας, μέσω του ελέγχου τύπου του οχήματος.

Γνωρίζει η Επιτροπή τις εν λόγω πρακτικές; Θεωρεί ότι η εφαρμογή της οδηγίας στη Γερμανία είναι αντίθετη με την ευρωπαϊκή νομοθεσία;

(1) ΕΕ L 225 της 10.8.1992, σελ. 72.

Απάντηση του κ. Liikanen εξ ονόματος της Επιτροπής

(16 Ιουνίου 2000)

Οι νομοθετικές διατάξεις που διέπουν τις τεχνικές απαιτήσεις για τα ελαστικά αυτοκινήτων και την διαρρύθμισή τους περιλαμβάνονται στην οδηγία 97/24/ΕΚ του Ευρωπαϊκού Κοινοβουλίου και του Συμβουλίου, της 17ης Ιουνίου 1997, σχετικά με ορισμένα στοιχεία και χαρακτηριστικά των δικύκλων ή τρικύκλων μηχανοκίνητων οχημάτων(1).

Η Επιτροπή ενημερώθηκε για τους περιορισμούς σχετικά με τις μάρκες ελαστικών που ισχύουν για ορισμένα επιβατικά αυτοκίνητα τα οποία κατασκευάστηκαν στη Γερμανία. Μετά από ανταλλαγή επιστολών με την Επιτροπή, οι γερμανικές αρχές απέστειλαν στην Επιτροπή, στις 29 Φεβρουαρίου 2000, ανακοίνωση στην οποία αναφέρεται ότι οι αρχές που είναιπεύθυνες για την έγκριση τύπου έλαβαν οδηγίες να μην περιλαμβάνουν στο μέλλον οιουσδήποτε τέτοιου είδους περιορισμούς όσον αφορά τις μάρκες στα έγγραφα του οχήματος. Στην ανακοίνωση δηλώνεται επίσης ότι οποιοιδήποτεφιστάμενοι περιορισμοί όσον αφορά την μάρκα που περιλαμβάνονται στα έγγραφα του οχήματος στερούνται νομικής βάσης.

Η Επιτροπή είναι της άποψης ότι οι προδιαγραφές για τις μάρκες ελαστικών για μοτοσικλέτες είναι επίσης απαράδεκτες. Η Επιτροπή θα έρθει σε επαφή με τις γερμανικές αρχές προκειμένου να διασαφηνίσει την κατάσταση.

(1) ΕΕ L 226 της 18.8.1997.
ΓΡΑΠΤΗ ΕΡΩΤΗΣΗ E-1949/00

υποβολή: Ulla Sandbk (EDD) προς την Επιτροπή

(16 Ιουνίου 2000)

Θέμα: Βιοϊατρική δεοντολογία και βιοδεοντολογία

Στην απόφαση αριθ. 182/1999/ΕΚ(1) του Ευρωπαϊκού Κοινοβουλίου και του Συμβουλίου, της 22ας Δεκεμβρίου 1998, σχετικά με το πέμπτο πρόγραμμα πλαίσιο στον τομέα της έρευνας, αναφέρεται μεταξύ των στόχων και η διερεύνηση των προβλημάτων που αφορούν τη βιοϊατρική δεοντολογία και τη βιοδεοντολογία, στο πλαίσιο του σεβασμού των θεμελιωδών ανθρωπίνων αξιών.

Ωστόσο, θεωρώ ότι σημειώνεται μια σταδιακήποβάθμιση στην προτεραιότητα που δίδεται στο συγκεκριμένο τομέα. Στο τέταρτο πρόγραμμα πλαίσιο για την έρευνα διατέθηκαν 30 εκατ. ευρώ, ενώ στο πέμπτο πρόγραμμα πλαίσιο το σχετικό ποσό μειώθηκε σε 10 εκατ. ευρώ, εκ των οποίων μόνον τα 2,5 εκατ. ευρώ διανεμήθηκαν κατά την τελευταία κατανομή, πράγμα που σημαίνει ότι ελάχιστα σχέδιαλοποιούνται.

Ερωτάται η Επιτροπή: πρώτον, κατά πόσον και με ποιον τρόπο η γνωμοδότηση αριθ. 10 της GAEIB (Ομάδα Συμβούλων για τις Δεοντολογικές Επιπτώσεις της Βιοτεχνολογίας) αποτέλεσε τη βάση για τιςφιστάμενες προτεραιότητες στο συγκεκριμένο τομέα, και δεύτερον, με ποιον τρόπο προτίθεται η Επιτροπή να διατηρήσει τη βιοϊατρική δεοντολογία και τη βιοδεοντολογία μεταξύ των τομέων έρευνας.

(1) ΕΕ L 26 της 1.2.1999, σελ. 1.

Απάντηση του κ. Busquin εξ ονόματος της Επιτροπής

(18 Ιουλίου 2000)

Ορθά επισημαίνει το Αξιότιμο Μέλος ότι βάσει του πέμπτου προγράμματος-πλαισίου στον τομέα της έρευνας, το επίπεδο χρηματοδοτικής ενίσχυσης που έχει διατεθεί μέχρι στιγμής για τη μελέτη των προβλημάτων που σχετίζονται με τη βιοϊατρική δεοντολογία και βιοδεοντολογία στο πλαίσιο των θεμελιωδών ανθρώπινων αξιώνπήρξε χαμηλότερο από εκείνο του προηγουμένου προγράμματος-πλαισίου.

Το γεγονός αυτό οφείλεται κυρίως στην περιορισμένη χρηματοδότηση που διατίθεται για ολόκληρο το πεδίο δραστηριοτήτων πολλαπλών εφαρμογών στο πρόγραμμα Ποιότητα ζωής και διαχείριση έμβιων πόρων, του οποίου η έρευνα σχετικά με την βιοϊατρική δεοντολογία και βιοδεοντολογία αποτελεί μόνον ένα μέρος.

Όπως αναφέρεται στην ανακοίνωση της Επιτροπής του Ιανουαρίου 2000 για έναν ενιαίο ευρωπαϊκό χώρο στον τομέα της έρευνας(1), η Επιτροπή δίδει ιδιαίτερη σημασία στην ανάπτυξη μιας κοινής αντιμετώπισης των θεμάτων ηθικής, ιδίως στο πλαίσιο των βιολογικών επιστημών. Η έρευνα σχετικά με τη βιοδεοντολογία θα διαδραματίσει απαραίτητο ρόλο στο πλαίσιο αυτό.

Η γνωμοδότηση αριθ. 10 της Ομάδας Συμβούλων για τις δεοντολογικές επιπτώσεις της βιοτεχνολογίας είχε όντως επιστήσει την προσοχή της Επιτροπής στην αναγκαιότητα της έρευνας.

Η Επιτροπή εξετάζει μέσα για ανακατανομή των προτεραιοτήτων εντός των δραστηριοτήτων πολλαπλών εφαρμογών του προγράμματος για την ποιότητα ζωής, ίσως με επιπρόσθετες προσκλήσειςποβολής προτάσεων για έρευνα σχετικά με τη βιοϊατρική δεοντολογία και τη βιοδεοντολογία, το οποίο συμβαδίζει με τηνλοποίηση της ιδέας για έναν ευρωπαϊκό χώρο στον τομέα της έρευνας.

(1) COM(2000)6 τελικό.
ΓΡΑΠΤΗ ΕΡΩΤΗΣΗ E-1745/00

υποβολή: Mary Banotti (PPE-DE) προς την Επιτροπή

(31 Μαΐου 2000)

Θέμα: Μεταφορές

Τώρα που καταργήθηκε η κάρτα Rail Europ η οποία, μέχρι σήμερα, επέτρεπε στους συνταξιούχους να ταξιδεύουν με μειωμένο εισιτήριο, ποιό σύστημα προτίθεται να θεσπίσει η Επιτροπή για την αντικατάσταση του καταργηθέντος προκειμένου να παρασχεθεί στους συνταξιούχους η δυνατότητα να ταξιδεύουν φθηνότερα με το τρένο στο μέλλον;

Απάντηση της κ. Διαμαντοπούλου εξ ονόματος της Επιτροπής

(13 Ιουλίου 2000)

Η Επιτροπή θα ήθελε ναπογραμμίσει ότι η κάρτα Rail Europ που αναφέρει η κ. βουλευτής δεν εισήχθη από την Επιτροπή, ούτε η Επιτροπή είχε αναμιχθεί σε αυτό το σύστημα μειωμένων εισιτηρίων. Η κάρτα Rail Europ ήταν ένα ειδικό εισιτήριο που προσέφεραν οι σιδηροδρομικές επιχειρήσεις. Εάν οι επιχειρήσεις αυτές θεωρούν ότι το συγκεκριμένο είδος εισιτηρίου δεν είναι πλέον οικονομικά βιώσιμο είναι ελεύθερες να το καταργήσουν. Η Επιτροπή θα ήθελε ναπενθυμίσει στο πλαίσιο αυτό ότι η οδηγία 91/440/ΕΟΚ του Συμβουλίου για την ανάπτυξη των κοινοτικών σιδηροδρόμων(1)ποχρεώνει τα κράτη μέλη να καταστήσουν τις σιδηροδρομικές τους επιχειρήσεις ανεξάρτητες όσον αφορά, μεταξύ άλλων, και τις τιμές των εισιτηρίων. Η Επιτροπή δεν σκοπεύει να εισαγάγει κάποιο σύστημα που θα επιτρέπει στους συνταξιούχους να ταξιδεύουν με μειωμένο εισιτήριο με τους σιδηροδρόμους.

Τα κράτη μέλη μπορούν να παρέχουν τη δυνατότητα στα άτομα της τρίτης ηλικίας να ταξιδεύουν με μειωμένο εισιτήριο, εφόσον τηρούνται οι κανόνες που διέπουν τις δημόσιες επιχειρήσεις, όπου ισχύουν. Η Επιτροπή δεν έχει παρόμοια αρμοδιότητα.

(1) ΕΕ L 237 της 24.8.1991.
ΓΡΑΠΤΗ ΕΡΩΤΗΣΗ P-2531/00

υποβολή: Rosa Migulez Ramos (PSE) προς την Επιτροπή

(25 Ιουλίου 2000)

Θέμα: Έργα που συγχρηματοδοτούνται από την Κοινότητα στο διαμέρισμα Condado (ισπανική επαρχία Pontevedra)

Στις 4 Αυγούστου 1997,πογράφηκε συμφωνία μεταξύ του συνδέσμου των κοινοτήτων του Condado, η οποία αποτελείται από τους δήμους Pontcareas, Salvaterra, Salceda και Mondariz, το ισπανικό Υπουργείο Γεωργίας και το Περιφερειακό Συμβούλιο της Γαλικίας. Ο σύνδεσμος των κοινοτήτων θα έπρεπε να εισπράξει από το Υπουργείο 500 εκ. πεσέτες στα πλαίσια του Λειτουργικού Προγράμματος για την Οικονομική Ανάπτυξη και Διαφοροποίηση των Αγροτικών Ζωνών (ΡRΟDER), που συγχρηματοδοτείται από την Ευρωπαϊκή Κοινότητα, για την πραγματοποίηση ενός συνόλου έργων μεταξύ του 1997 και του 1999. Με τη συμφωνία αυτή προβλέπονταν έργα που αποσκοπούσαν στην αξιοποίηση της αγροτικής κληρονομιάς, στην προβολή του αγροτο-τουρισμού, στη συσχέτιση αγροτικού τουρισμού και μικρών επιχειρήσεων όπως και ανάπλαση στις περιοχές Pazo de Picoa, στην Salceda και Cassa del Conde στη Salvaterra, η ρύθμιση χώρου στα πέριξ του πύργου της Vilasobroso, η ανέγερση ενός μεγάρου που θα χρησίμευε ως ενδιαίτημα στα πλαίσια του αγροτικού τουρισμού, η δημιουργία του Μουσείου του Οίνου στις κάβες της Doa Urraca στον πύργο της Salvaterra, η δημιουργία ενός αρχαιολογικού κέντρου στο Castro de Troa στο Ponteareas και η κατασκευή ενός γήπεδου γκολφ στο Pias.

Η δημοκρατία απαιτεί διαφάνεια και ενημέρωση των πολιτών και, μερικές φορές, η Ευρωπαϊκή Κοινότητα οφείλει να αποκαθιστά την έλλειψη πληροφόρησης εκ μέρους μερικών τοπικών διοικήσεων οι οποίες αποκρύπτουν δεδομένα από τους περιοίκους. Τέτοιες σκοταδιστικές πρακτικές είναι αντιφατικές με τις απαιτήσεις δημόσιας ενημέρωσης που θεσπίζονται με τους κανονισμούς των Διαρθρωτικών Ταμείων.

Θα μπορούσε η Επιτροπή να αναφέρει λεπτομερώς τα έργα που έχει συγχρηματοδοτήσει η Ευρωπαϊκή Κοινότητα κατά τη διάρκεια της περιόδου 1994-1999 στο διαμέρισμα Condado, στην επαρχία της Pontevedra;

Με τι ύψους κονδύλια έγινε η συγχρηματοδότηση των εν λόγω έργων από την Κοινότητα; Ποιο είναι το ολικό ύψος των κονδυλίων αυτών των έργων;

Περατώθηκαν όλα τα έργα για τα οποία ζητήθηκε κοινοτική συγχρηματοδότηση; Σε περίπτωση κατά την οποία δεν περατώθηκαν, προβλέπεται παράταση των προθεσμιών εκτέλεσης των έργων και μέχρι ποια ημερομηνία;

Απάντηση του κ. Prodi εξ ονόματος της Επιτροπής

(26 Ιουλίου 2000)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-1882/00

υποβολή: Emilio Menndez del Valle (PSE) προς το Συμβούλιο

(13 Ιουνίου 2000)

Θέμα: Συγκρούσεις στην Αφρική

Κατά τη συνεδρίασή του στις Βρυξέλλες στις 22 και 23 Μαΐου 2000, το Συμβούλιο Γενικών Υποθέσεων, αναφερόμενο στις συγκρούσεις που σημειώνονται στην περιοχή των Μεγάλων Λιμνών,πογράμμισε δεόντως την πολυπλοκότητα των εμπλεκομένων παραγόντων.

Η προσωρινή απόδοση του ανακοινωθέντος τύπου που εξέδωσε το Συμβούλιο αναφέρει πολιτικούς, οικονομικούς και κοινωνικούς παράγοντες.

Δεν πιστεύει το Συμβούλιο ότι όταν εξετάζει τους παράγοντες που καθορίζουν τις εμφύλιες διαμάχες από τις οποίες κατασπαράσσεται η Αφρική θα πρέπει να συνεκτιμήσει και τον πολιτιστικό παράγοντα;

Απάντηση

(10 Οκτωβρίου 2000)

Τα συμπεράσματα του Συμβουλίου δεν θεωρείται ότι περιλαμβάνουν το σύνολο των παραγόντων που συμβάλλουν στις εν λόγω συγκρούσεις. Είναι ευνόητο ότι οι πολιτιστικοί παράγοντες διαδραματίζουν επίσης κάποιο ρόλο.